英格蘭甲組足球聯賽

英格蘭甲組足球聯賽，加上冠名贊助就叫做Sky Bet甲組聯賽，簡稱英甲聯或者英甲，係英格蘭第三級別嘅足球聯賽，僅次於英格蘭超級聯賽同埋英格蘭冠軍聯賽。

賽制
英甲共有 24 支球隊，喺同一球季內，球隊之間互相對賽兩次，主客各一次，贏波有 3 分，輸波 0 分，打和各得 1 分。聯賽積分榜係以獲得分數、得失球差及入球數目順序編排名次，如果以上三項完全相同，就要以附加賽決定名次。

英甲採用升三降四制，踢晒所有賽事後積分榜最高嘅頭兩名，同埋第三至第六名透過附加賽勝出嘅球隊升上英冠，位置由英冠最尾嗰三隊取代。同時榜尾嗰四隊就會降落英乙，位置由英乙頭三名及第四至第七名透過附加賽勝出嘅球隊取代。

英格蘭足球
足球賽